DJEČJI VRTIĆ SVETI KRIŽ ZAČRETJE

Trg Julija Lembergera 7

49223 Sveti Križ Začretje

Klasa: 112-03/21-01/02

Urbroj: 2197/53-01-21-1

Sveti Križ Začretje, 18. siječnja 2021.

Na temelju čl. 26. Zakona o predškolskom odgoju i obrazovanju (NN br. 10/97, 107/07, 94/13 i 98/19), čl. 52. Statuta Dječjeg vrtića Sveti Križ Začretje i Odluke Upravnog vijeća od 04. siječnja 2021. godine, Upravno vijeće Dječjeg vrtića Sveti Križ Začretje raspisuje

**NATJEČAJ**

**za radno mjesto**

**ODGOJITELJ/ICA PREDŠKOLSKE DJECE**

**-dva (2) izvršitelj/ica -rad na neodređeno, puno radno vrijeme**

Uvjeti za radno mjesto:

Prema članku 24. i 25. Zakona o predškolskom odgoju i obrazovanju (NN br. 10/97, 107/07, 94/13 i 98/19) i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN 133/97)

Uz vlastoručno potpisanu prijavu kandidati su obvezni priložiti sljedeće dokaze o ispunjavanju uvjeta natječaja:

* životopis
* dokaz o državljanstvu
* dokaz o stručnoj spremi (preslika diplome)
* dokaz o položenom stručnom ispitu
* elektronički zapis mirovinskog staža Hrvatskog zavoda za mirovinsko osiguranje pribavljen za vrijeme trajanja natječaja,
* dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju i to:

1. uvjerenje nadležnog suda da se protiv kandidata ne vodi kazneni postupak (članak 25. stavak 2. Zakona o predškolskom odgoju i obrazovanju), ne starije od 30 dana od dana objave natječaja
2. uvjerenje nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju), ne starije od 30 dana od dana objave natječaja
3. izjava kandidata o nepostojanju zapreka iz članka 25. Zakona o predškolskom odgoju i obrazovanju (vlastoručno potpisana)

Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru, a prije zasnivanja radnog odnosa.

Izabrani kandidat prilikom zapošljavanja dužan je dostaviti izvornike dokaza priloženih u preslici.

Na natječaj se mogu prijaviti osobe oba spola.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu potrebnu dokumentaciju prema posebnom zakonu.

Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji dokazuje isti potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranicama Ministarstva hrvatskih branitelja na poveznici https://branitelji.gov.hr/zapošljavanje-843/843.

Odluku o zasnivanju i prestanku radnog odnosa donosi Upravno vijeće Dječjeg vrtića na prijedlog ravnatelja.

Poslovi se u pravilu obavljaju u sjedištu ustanove, a prema potrebi i izvan sjedišta ustanove.

Prijave s potrebnom dokumentacijom dostaviti u roku 8 dana od dana objave ovog natječaja na mrežnim stranicama Hrvatskog zavoda za zapošljavanje, oglasnoj ploči Dječjeg vrtića Sveti Križ Začretje i mrežnim stranicama Općine Sveti Križ Začretje na adresu:

**Općina Sveti Križ Začretje, Trg hrvatske kraljice Jelene 1, 49223 Sveti Križ Začretje, s naznakom «Natječaj za radno mjesto odgojitelj/ica»**

S kandidatima koji ispunjavaju formalne uvjete natječaja obavit će se intervju.

O rezultatu izbora kandidati će biti obaviješteni u roku 15 dana od dana donošenja odluke o odabiru kandidata na sjednici Upravnog vijeća.

Sve informacije mogu se dobiti na tel: 049/227-764.

Osobni podaci kandidata koristit će se isključivo u provedbi javnog natječaja sukladno Zakonu provedbi Opće uredbe o zaštiti osobnih podataka i Uredbe (EU) 2016/679.

PREDSJEDNIK UPRAVNOG VIJEĆA Jasminka Lasić